એ ફિલ્મ હતી ૧૯૪૭માં રિલીઝ થયેલી ‘મિસ્યોર વેર્દૂ’ જેના પ્રોડ્યુસર-ડિરેક્ટર હતા ચેપ્લિન અને તેમણે હંમેશની જેમ લીડ રોલ પણ ખુદ કર્યો હતો. આ ડાર્ક કોમેડીમાં મિસ્યોર હેનરી વેર્દૂ નામના એક ફ્રેન્ચ સિરિયલ કિલરની વાત છે જે અનેક મહિલાઓ સાથે લગ્ન કરે છે અને તેમને લૂંટીને તેમની હત્યા કરે છે. સાઈલન્ટ કોમેડી ફિલ્મ્સના બાદશાહ ચાર્લી ચેપ્લિનની આ બીજી ટોકિંગ ફિલ્મ હતી. ફિલ્મ અમેરિકામાં બોક્સ ઓફિસ પર ફ્લોપ ગઈ હતી પણ પછીના દાયકાઓમાં આ ફિલ્મ ખૂબ વખણાઈ હતી. મિસ્યોર વેર્દૂ ફિલ્મ કોણે લખી તે હજી પણ ચોક્કસ કહી શકાય તેમ નથી કારણ કે ચેપ્લિન અને વેલ્સની વચ્ચે ઝઘડો જ એ બાબતે હતો. ફિલ્મની ક્રેડિટ્સમાં લખેલું હતું કે ‘Idea suggested by Orson Welles.’ પણ તેના સ્ક્રીનપ્લેની ક્રેડિટ ચેપ્લિનની હતી.